CELEX: 62015TN0589
Language: da
Date: 2015-10-12 00:00:00
Title: Sag T-589/15: Sag anlagt den 12. oktober 2015 — Eurorail mod Kommissionen og INEA

25.1.2016   
            
            
               DA
            
            
               Den Europæiske Unions Tidende
            
            
               C 27/61
            
         Sag anlagt den 12. oktober 2015 — Eurorail mod Kommissionen og INEA
   (Sag T-589/15)
   (2016/C 027/78)
   Processprog: engelsk
   
      Parter
   
   
      Sagsøger: Eurorail NV (Aalst, Belgien) (ved advokaterne J. Derenne, N. Pourbaix og M. Domecq)
   
      Sagsøgt: Innovation and Networks Executive Agency (INEA) og Europa-Kommissionen
   
      Sagsøgerens påstande
   
   
               —
            
            
               Det fastslås, at INEA’s afgørelse af 17. juli 2015 om ophævelse af støtteaftalen (1) i henhold til artikel 272 TEUF og om anordning om tilbagesøgning af en del af de forskud, der er blevet udbetalt til sagsøgeren, er ugyldig og ikke retskraftig, og at det endelige tilskud til sagsøgeren skal fastsættes til 951,813 EUR;
            
         
               —
            
            
               Subsidiært har sagsøgeren gjort gældende, at Kommissionen og INEA skal pålægges et kontraktretligt ansvar for det tab, som sagsøgeren led som følge af afgørelsen, og at der skal ske tilbagebetaling af et beløb på 581,770 EUR (med tillæg af rente).
            
         
               —
            
            
               Mere subsidiært pålægges INEA/Kommissionen at tilbagekalde afgørelsen, og
            
         
               —
            
            
               INEA og Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat følgende anbringender.
   
               1.
            
            
               Med det første anbringende gøres gældende, at INEA og Kommissionen har handlet i strid med deres forpligtelser i henhold til støtteaftalen. Som en følge heraf har sagsøgeren gjort gældende, at de uretmæssigt ophævede støtteaftalen og anordnede tilbagesøgning af en del af de forskud, der var blevet udbetalt til sagsøgeren.
            
         
               2.
            
            
               Med det andet anbringende gøres gældende, at INEA og Kommissionen har handlet i strid med princippet om, at kontrakter skal opfyldes i god tro.
            
         
               3.
            
            
               Med det tredje anbringende gøres gældende, at INEA og Kommissionen har tilsidesat sagsøgerens berettigede forventninger.
            
         
      (1)  Støtteaftale MPO/09/058/SI1.5555667 »RAIL 2« (Marco Polo II Call 2009).